**У адным страі**

У ліку партызан, якія змагаліся на тэрыторыі Чэрыкаўскага раёна, былі прадстаўнікі розных народаў былога Саюза. Баявое братэрства памнажалі сілы, умацоўвала веру ў перамогу над ворагам. У гэтым артыкуле расказваецца пра двух сыноў Грузіі.

**Андрэй Гвасалія**

Падпольшчыка і партызана капітана Андрэя Платонавіча Гвасалію, уражэнца г. Міха-Цхакая, многія ў атрадзе называлі Андруша. У пачатку вайны ён камандаваў ротай, якая ў 1941 г. у раёне Магілёва трапіла ў акружэнне. Савецкія воіны стаялі насмерць. Але ж фашысты атакавалі с усіх бакоў. Варожае кальцо сціскалася. Здавалася, што паратунку няма. Капітан Гвасалія вядзе байцоў на прарыў. Жменя байцоў ашаламіла ворага. Штыкамі і прыкладамі пралажылі яна сабе дарогу праз варожыя ланцугі, знішчылі пры гэтым шмат гітлераўцаў. Яны вырваліся з акружэння і пайшлі на ўсход.

Восенню 1941 г. зноў акружэнне раёна Бранска, зноў цяжкія, кровапралітныя баі. Гвасалія быў паранены. Яго часць засталася ў тыле ворага. Пачаліся доўгія вандраванні. Нягледзячы на зімовую сцюжу і завеі, холад і голад, ішлі байцы на ўсход, да сваіх. Але знясіленыя, змучаныя прайсці праз лінію фронту яны не змаглі. Тады Аляксей Яўмененка, ураджэнец Чэрыкаўскага раёна, прапанаваў вярнуцца ў Беларусь, уступіць у партызанскі атрад і там працягваць барацьбу з ненавісным ворагам. Рашэнне прынята. Капітан Андрэй Гвасалія, лейтэнант Аляксей Яўмененка, сяржант Іван Жукаў вярнуліся ў Чэрыкаўскі раён. Яны не кінулі зброі, не знялі ваеннай формы, захавалі ўсе дакументы.

У той час падпольны райкам партыі падбіраў людзей для нелегальнай работы ў г. Чэрыкаве, чыгуначнай станцыі Верамейкі і ў іншых населеных пунктах, дзе стаялі варожыя гарнізоны. Камуністы Гвасалія і Яўмененка і камсамолец Жукаў былі накіраваны на падпольную работу.

Больш года мужныя воіны змагаліся супраць ворага ў складзе падпольнай арганізацыі на станцыі Верамейкі і ў вёсцы. Гвасалія ўзначальваў дыверсійна-баявую групу. Дзейнічалі смела, лоўка, рашуча. Некалькі разоў узрывалі вадакачку, замарожвалі водаправод, выводзілі са строю стрэлкі і пункт сувязі на станцыі Верамейкі, знішчалі склады, пускалі пад адхон варожыя эшалоны з жывой сілай і тэхнікай, палілі цыстэрны, вагоны.

Калі саставы з боепрыпасамі і тэхнікай затрымліваліся на станцыях, гітлераўцы бралі іх пад узмоцненую ахову. Практычна, падысці да іх было нельга. Але Гвасалія падыходзіў. Ён пераапрануўся ў нямецкую форму і прабіраўся на станцыю. На вачах у фашыстаў падыходзіў да саставу і, выгадаўшы момант, прымацоўваў магнітныя міны да цыстэрны ці вагона.

Верамейская падпольная партыйная арганізацыя займалася не толькі дыверсійнай работай. Падпольшчыкі вялі прапаганду сярод насельніцтва, ратавалі моладзь ад угону ў фашысцкае рабства.

У канцы сакавіка 1943 г. сумеснымі намаганнямі партызан 13-га палка С. В. Грышына і падпольшчыкаў быў знішчаны фашысчкі гарнізон на станцыі Верамейкі. Пасля бою падпольшчыкі перайшлі на партызанскі метад барацьбы з ворагам. Узнік новы Чэрыкаўскі партызанскі атрад №15. Капітан Гвасалія быў назначал камандзірам адной з рот.

Аднойчы на шашы Варшава – Масква рота Гвасаліі разграміла калону акупантаў. Захапілі непашкоджаны бронетранспарцёр. У роце знайшоўся вадзіцель. Тры дні раз’язджаў Андрэй Гвасалія на бронетранспарцёры па бліжніх тылах варожых часцей, знішчаючы жывую сілу і тэхніку. Гітлераўцы не раз у паніцы абстрэльвалі свае адзіночныя бронетранспарцёры.

1 кастрычніка 1943 г. партызанскія атрады Чэрыкаўскай ваеннааператыўнай групы злучыліся з часцямі Чырвонай Арміі. У дзеючую армію пайшоў і капітан Гвасалія. У чэрвені 1944 г. ён загінуў, вызваляючы г. Бабруйск.

**Сакрат Папалашвілі**

9-я механізаваная брыгада, у якой служыў лейтэнант Папалашвілі, у першы дзень Вялікай Айчыннай вайны ўступіла ў бой з нямечка-фашысцкімі захопнікамі. Савецкія воіны мужна адбівалі атакі гітлераўцаў. На некалькі гадзін удалося ўтрымаць лінію абароны. Асобныя падраздзяленні брыгады пераходзілі ў кантратаку, уступалі ў рукапашныя схваткі. Але сілы былі няроўныя. Брыгада панесла вялікія страты і стала адступаць. Вораг працягваў наступленне. Супраць падраздзяленняў брыгады гітлераўцы вялі агонь з усіх відаў зброі, гармат. Прымяняліся самалёты, танкі, артылерыя. Брагада трапіла ў акружэнне. Яе воіны асобнымі групамі сталі адступаць на ўсход.

Разам з групай байцоў прарываўся за лінію фронту і Сакрат Паплашвілі. Не адзін раз раз уступалі яны ў жорсткія схваткі з гітлераўцамі. Апошні бой, у якім Сакрат прымаў удзел, адбыўся недалёка ад р. Сож. Групу савецкіх воінаў выявілі разведчыкі фашысцкай часці. Яны паведамілі аб гэтым свайму камандаванню. Немцы пачалі наступленне. Байцы вырашылі даць бой. Вораг разлічваў хутка расправіцца з імі. Жменька храбрацоў аказала ўпартае супраціўленне. Гітлераўцы акружылі савецкіх воінаў і пачалі весці прыцэльны агонь. Нашы байцы занялі кругавую абарону. Бой прымаў усё больш напружаны характар. Савецкія воіны не адзін раз пераходзілі ў контратаку. Некалькі разоў завязваліся рукапашныя схваткі. У адной з такіх схватак быў цяжка паранены лейтэнант Папалашвілі. Ён змог адпаўзці ў кусты і там страціў прытомнасць.

Раненага байца знайшлі мясцовыя жыхары, схавалі яго ў надзейным месцы. Доўга ён не мог апрытомнець, бо раны былі цяжкія. Паступова да яго вярталася жыццё. Толькі восенню 1942 г. Сакрат змог устаць на ногі. Ад насельніцтва даведаўся, што ў тыле ворага разгортваецца партызанскі рух. Праз надзейных людзей ён знаёшоў сувязі з камандаваннем партызанскага атрада, які дзейнічаў ва ўсходніх раёнах Магілёўскай вобласці. Пасля непрацяглай гутаркі камандзір атрада сказаў:

* Ну што, лейтэнант, вопытныя людзі, з добрай ваеннай падрыхтоўкай нам вельмі патрэбны. Набірайся сілы, знаёмся з абстаноўкай і прыступай да выканання абавязкаў. Мы вырашылі накіраваць цябе ў разведку.

Так Сакрат Папалашвілі стаў разведчыкам 720-га партызанскага атрада. Гэта было восенню 1942 г. Не памылілася камандаванне атрада, прызначыўшы лейтэнанта разведчыкам. Ён умела выконваў заданні, змог хутка ўстанавіць кантакты з мясцовым насельніцтвам, з падпольшчыкамі, у многіх населеных пунктах падабраў надзейных сувязных. Не адзін раз ён прабіраўся ў г. Магілёў, сустракаўся там падпольшчыкамі, здабываў каштоўныя звесткі аб колькасці варожых гарнізонаў, сістэме іх умацавання. Часта Сакрат вёў разведку на шашэйных і чыгуначгых дарогах, устанаўліваў інтэнсіўнасць руху транспарту, магчымыя падыходы да палатна дарогі. Разам з падрыўнікамі мініраваў шашэйную дарогу на ўчастку Рагачоў – Рослаўль, рабіў дыверсіі на чыгуначнай дарозе Магілёў – Крычаў.

Неўзабаве камандаванне атрада прызначыла Сакрата Папалашвілі камандзірам узвода асобна дзеючай роты 720-га партызанскага атрада. Узвод лейтэнанта прымаў удзел у баявых аперацыях па разгрому варожых гарнізонаў, у дыверсіях на дарогах, у баях з падраздзяленнямі гітлераўцаў. Ва ўсіх сітуацыях Папалашвілі праяўляў смеласць і знаходлівасць.ю кемлівасць і ініцыятыву.

Восенню 1943 г. Чэрыкаўскі раён быў вызвалены часцямі Савецкай Арміі. 720-ы партызанскі атрад злучыўся тут з савецкімі войскамі. Толькі адна рота, у якую ўваходзіў узвод Папалашвілі, была перакінута за лінію фронту ў варожы тыл і там працягвала баявыя дзеянні. У гэты час тут вялі барацьбу два партызанскія палкі С. В. Грышына і А. С. Дзямідава. Партызаны дзейнічалі ў прыфрантавой паласе ворага, наносілі яму адчувальны ўрон. Але праводзіць баявыя дзеянні было вельмі складана і цяжка. Партызаны адчувалі востры недахоп боепрыпасаў, прадуктаў. Гітлераўцы з усіх бакоў павялі наступленне супраць партызан. Байцы аказаліся ў блакадзе.

Неабходна было шукаць выйсце. Спробы прарвацца праз лінію фронту поспеху не мелі. Тады было прынята рашэнне прарваць блакаду і пайсці на захад і ў варожым тыле працягваць барацьбу.

Рота 720-га атрада рабіла прарыў на поўдзень ад г. Быхава. Неабходна было фарсіраваць Днепр, перайсці шашэйную і чыгуначную дарогі.

Пасля падрыхтоўкі партызаны пайшлі на прарыў. З крыкамі “ўра” кідаліся яны на варожыя ланцугі. Гітлераўцы адкрылі агонь, але было позна. Партызаны прарвалі кола блакады і кінуліся ўперад. Адыход роты прыкрываў узвод лейтэнанта Папалашвілі. Многія байцы загінулі і цаной уласнага жыцця забяспечылі адыход сваіх таварышаў. Гэта быў апошні бой лейтэнанта Папалашвілі. Ён загінуў мужна.